Here is a page extracted from Wikipedia that may contain CSS, HTML, and a lot of unformatted text.

Title: Asín de Broto
Content: Asín de Broto ye un lugar d'o municipio de Broto, en a boca baixa d'a valle de Broto, a l'alto d'a garralica d'a sierra d'as Coronas que baixa enta o recolón de Bollars, debant d'a boca d'o barranco d'os Forcos.

O nuclio teniore a suya mes gran expansión en o sieglo XVI, cuan amés gran parte d'a valle s'adedicaba a la industria d'o filache. D'ixa epoca ye Casa Carbonero, una d'as casas mes adestacables d'o lugar, y Casa d'o Notario, actualment reestructurada como a fonda ta o turismo, pero que yera una casa sinyorial en ixa epoca, poquet desalpartata d'a resta d'os casaches. Casa Carbonero y casa Notario tienen escudos infanzons en as fronteras suyas.

A ilesia d'o lugar (consagrata t'a Virchen de l'Asumpción) teniore a suya primera fase constructiva en o sieglo XII, encara que as enamplacions posteriors (sieglo XVII) en rematoron a estructura actual. O esconchurador que'n fa dentrata estiore tamién reformato d'ixa epoca y tien una vuelta ochival interior que en fa suchiestos os oríchens goticos, con planta rectanglar per cuentas d'a una habitual que sía escuairata, constetuye asinas a construcción mes singular d'o lugar.

Toponimia 
O component Asín d'o toponimo deriva d'una composición en latín feita con un substantivo ya desapareixiu seguiu d'un chenitivo ASINIĪ ("de l'asno"), que quedó fosilizau.

Molimentos 
 Ilesia de Sant Bertolomeu d'Asín de Broto, una ilesia adedicada a Sant Bertolomeu, que ye la ilesia parroquial d'o lugar.

Fiestas 
 4 de mayo, romería enta a ermita de Sant Mamés.
 24 d'agosto, Fiesta Mayor fendo honor ta Sant Bertolomeu.

Referencias

Vinclos externos 

  Asín de Broto

Lugars de Broto
Entidaz locals menors d'Aragón
Asin de Broto
Localidaz d'a diocesi de Chaca en Sobrarbe